AGENȚIA PENTRU PROTECȚIA MEDIULUI IAȘI

Nr. ................ / ....................

Decizia etapei de încadrare

„ Amenajare piscicolă- iaz, prin excavarea agregatelor minerale și nisip din T56, P411/61” propus a fi amplasat în extravilanul comunei Butea,

Proiect afișat pe site 12.06.2024

Urmare solicitării de emitere a acordului de mediu adresate de SC TRANS DAM SRL, înregistrată la APM IAŞI cu nr. 4989/18.04.2024 si completările ulterioare, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

*APM IAŞI decide*, ca urmare a consultărilor desfăşurate în cadrul şedinţei CAT din data de 07.06.2024 că proiectul *”* Amenajare piscicolă- iaz, prin excavarea agregatelor minerale și nisip din T56, P411/61” propus a fi amplasat în extravilanul comunei Butea:

* *Se supune evaluării impactului asupra mediului;*
* *Se se supune evaluării adecvate;*
* *Nu se supune evaluarii impactului asupra corpurilor de apă;*

*Justificarea prezentei decizii:*

**I. Motivele pe baza cărora s-a stabilit necesitatea efectuării evaluării impactului asupra mediului sunt următoarele:**

*Proiectul se încadrează în prevederile* Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 2 lit a) *cariere, exploatari miniere de suprafata si de extractie a turbei, altele decat cele prevazute in anexa nr. 1*;

Motivele care au stat la baza luarii Deciziei etapei de încadrare sunt justificate prin aplicarea criteriilor de selectie prevăzute în:

* Anexa nr. 3 a Legii nr. 292/2018 privind evaluarea impactului anumitor proiecte publice şi private asupra mediului;

*I. Caracteristicile proiectului:*

*a) Mărimea proiectului* –Proiectul propune amenajarea unui iaz piscicol, amplasat în extravilanul localității Butea, comuna Butea, județul Iași – T56, P411/61, în 2 etape: excavarea agregatelor minerale și amenajarea propiu-zisă a iazului piscicol.

Amplasamentul lucrărilor propuse în cadrul proiectului este în extravilanul comunei Butea, T56, P411/61, județul Iași, însumând o suprafață totală de teren de 9525 mp

***Punctele ce delimitează amplasamentul proiectului***

|  |  |  |
| --- | --- | --- |
| **Nr. pct.** | **X** | **Y** |
| 1 | 621102.836 | 645898.352 |
| 2 | 621100.070 | 645939.793 |
| 3 | 621089.046 | 645956.555 |
| 4 | 621089.674 | 645989.480 |
| 5 | 621079.027 | 645990.205 |
| 6 | 621064.884 | 645991.392 |
| 7 | 621055.110 | 645992.212 |
| 8 | 621050.804 | 645992.573 |
| 9 | 621045.498 | 645993.018 |
| 10 | 621039.868 | 645993.676 |
| 11 | 621027.044 | 645995.173 |
| 12 | 621020.594 | 645995.927 |
| 13 | 621022.215 | 645830.079 |
| 14 | 621024.335 | 645831.224 |
| 15 | 621041.407 | 645847.394 |
| 16 | 621049.313 | 645857.322 |
| 17 | 621056.359 | 645864.426 |
| 18 | 621059.794 | 645867.890 |
| 19 | 621079.048 | 645882.852 |
| **Suprafață totală** | | |

Viitoarea amenajare piscicolă propusă a se realiza, după excavarea de agregate minerale și nisip din T 56, prezintă următoarele caracteristici:

• Suprafaţa iazului : S =5358 mp;

• Lungimea medie: Lmed = 94 m;

• Lățimea medie: lmed – 57 m;

• Adâncimea medie: H med= 2,5 m.

Construcția provizorie pentru depozitare materiale, de tip container metalic, este prevăzută cu o suprafață de S= 2 m x 3 m = 6 mp

În cadrul incintei analizate se va amenaja un iaz piscicol cu patru compartimente, după excavarea produselor de balastieră, precum și o construcție provizorie (container metalic) pentru depozitare materiale.

Iazul piscicol proiectat nu barează o vale sau albie de râu – nu este prevăzut cu baraj.

Iazul care urmează a fi realizat prin excavarea agregatelor minerale va fi amenajat în cuvetă naturală (tip heleşteu), fară baraj, cu taluzuri înierbate. Panta taluzurilor va fi 1 : 1,5.

Materialul rezultat în urma amenajării cuvetei iazului, prin excavare, va fi folosit la realizarea taluzurilor amenajării și a digului de protecție, restul fiind comercializat prin transportul la o stației de sortare, de unde va fi valorificat în conformitate cu prevederile legale în vigoare.

Suprafaţa, lungimea medie şi lăţimea medie a perimetrului pe care se va realiza excavarea sunt: S = 5600 mp, L x l = 100 x 60m.

Adâncimea medie de exploatare este: H med = 10 m față de cota teren actual conform recomandărilor din Studiul Hidrogeologic realizat de S.C. GEOTECHNIK SVIS S.R.L..

Cantitatea de nisip şi pietriş ce se va exploata din cadrul perimetrului este estimată la 39200 mc.

Metoda cadru de exploatare aplicată în limitele perimetrului este „exploatarea pe fâșii longitudinale, în trepte descendente”. Exploatarea agregatelor minerale din partea superioară a perimetrului, se va face cu excavatorul cu cupă şi braț mobil din dotarea societății TRANS DAM S.R.L., pe fâșii longitudinale, cu lățimi de 3 - 5 m până la interceptarea nivelului hidrostatic, pe toată suprafața perimetrului.

Pentru excavarea sub nivel hidrostatic se va utiliza un excavator cu cupă şi braţ mobil. Exploatarea se va face în fâşii cu lăţimea de 3 m şi adâncimea maximă de 3,5 m. Pe perioada efectuării excavaţiilor vor fi luate toate măsurile pentru a se preveni surparea taluzelor şi alunecările de teren.

Materialul excavat va fi încărcat în autobasculante şi transportat în incinta staţiei de sortare. Nu se vor realiza depozite temporare de balast în incinta perimetrului. La exploatare se va urmări realizarea unui taluz cu panta de 1 : 1,5. La finalizarea exploatării se vor amenaja taluzurile cuvetei iazului.

Pentru asigurarea cantităţii de apă necesară funcţionării, alimentarea cu apă pentru umplerea, primenirea şi completarea apei se va face din pânza freatică.

Suprafaţa terenului pe care va fi amenajat iazul este de 5358 mp, având o lungime de L med = 94 m, lățimea l med = 57 m și o adâncime medie H med = 2,5 m. Volumul de apă, la NNR - va fi de 13 395 mc.

Suprafaţa maximă iazului va coincide cu suprafaţa iazului la nivelul normal de retenție.

În jurul iazului se va crea o zonă verde plantată, care să reducă scurgerile de suprafaţă direct în iaz. Se vor reduce la minimum scurgerile de ape uzate din zonele adiacente acumulării.

Se vor executa două foraje de monitorizare a apei freatice, cu scopul monitorizării influenţei fermei piscicole asupra caracteristicilor fizico - chimice si bacteorologice ale apei freatice, în conformitate cu prevederile *Legii 311/2004* cu completările şi modificările ulterioare.

Utilaje și echipamente necesare desfășurării activității piscicole:

* Dispersoare automate de hrană – folosite la hrănirea crapului care crește în viviere,

dotate cu ceas programator, cu rol de împrăștiere a hranei. Caracteristici tehnice:

- capacitate de stocare 140 – 300 kg;

- distanța de distributie a hranei 8 -35 m;

- capacitate de umplere 80 – 250 kg;

- ceas programator.

* Aerator cu pale pentru aerare, oxigenare și punere în mişcare sub formă de curenţi a

volumului de apă de la suprafaţă. Caracteristici tehnice:

- capacitate de transfer a oxigenului în apă 2,20 – 6,4 kg/h;

- puterea motorului de 1- 4 CP;

- greutate 70-130 kg.

* Multimăsurător pentru monitorizarea nivelului de oxigen, pH și temperatura apei.
* Hidrobidon pentru depozitarea peştelui recoltat pentru comercializare. Caracteristici

tehnice: capacitate 800-1700 l; termorezistent; polipropilena 7-25mm; fantă de evacuare apă;

* Barcă cu motor, folosită la pescuitul și hrănirea manuală a peștelui, cu următoarele caracteristici tehnice: lungime 4 - 10 m; lățime 1 - 4m; greutate 400 - 900 kg; încărcătura maximă 1200- 1900kg.
* Plasă de pescuit: ochi 10 -100 mm; lungime 80 -120 m; înălțime 1,2-2m;
* Mincioc pentru pescuitul de recoltă a crapului din vivierele flotabile
* Cizme de protecție lungi, folosite de către angajații fermei piscicole.

**Accesul auto.**

Accesul la amplasament se face prin drumul de exploatare DE 345 din comuna Butea, județul Iași, pe drumuri de exploatare existente.

Nu va fi necesară amenajarea de noi căi de acces şi nici de modificarea celor existente.

## Descrierea proceselor de producție ale proiectului propus, mărimea, capacitatea, produse și subproduse obținute

***Lucrările de deschidere și pregătire*** vor consta în crearea frontului de lucru. Se vor realiza lucrări de decopertare a solului vegetal, materialul rezultat se va depozita pe amplasament și va fi utilizat la acoperirea taluzurilor iazului piscicol, în vederea înierbării naturale. Suprafața decopertată nu va depăși necesarul de agregate posibilitate de excavație dintr-un trimestru.

***Lucrările de excavare se vor realiza***  conform limitei de săpătură stabilite în limitele amplasamentului bornat și conform punctelor care delimitează perimetrul de avizat, în coordonate STEREO’70.

Adâncimea medie de excavare prevăzută de proiect este de 10 m față de cota teren actualconform recomandărilor din Studiul Hidrogeologic realizat de S.C. GEOTECHNIK SVIS S.R.L., excavarea executându-se și sub nivelul hidrostatic. Se recomanda realizarea unei berme de siguran.a, cu la.imea de 3 m, ce va trebui pozi.ionata la 1 m deasupra nivelului hidrostatic. Pentru excavarea sub nivelul hidrostatic se va utiliza un excavator echipat cu draglină și se va păstra un pat de înaintare a utilajului de cel puţin 0,5 m deasupra nivelului hidrostatic pentru a preîntâmpina poluarea stratului acvifer cu produse petroliere – combustibili, uleiuri, lubrifianți.

*Metoda de excavare*

Metoda cadru de exploatare aplicată în limitele perimetrului este „exploatarea pe fâşii longitudinale, în trepte descendente”. Exploatarea agregatelor minerale din partea superioară a perimetrului, se va face cu excavatorul cu cupă şi braţ mobil, pe fâşii longitudinale, cu lăţimi de 3 - 5 m până la interceptarea nivelului hidrostatic, pe toată suprafaţa perimetrului.

Pentru excavarea sub nivel hidrostatic se va utiliza un excavator cu cupă şi braţ mobil. Exploatarea se va face în fâşii cu lăţimea de 3 m şi adâncimea maximă de 3,5 m. Pe perioada efectuării excavaţiilor vor fi luate toate măsurile pentru a se preveni surparea taluzelor şi alunecările de teren. Materialul excavat este încărcat în autobasculante şi transportat în incinta staţiei de sortare. Nu se vor realiza depozite temporare de balast în incinta perimetrului. La exploatare se va urmări realizarea unui taluz cu panta de 1 : 1,5. La finalizarea exploatării se vor amenaja taluzurile cuvetei iazului.

Iazul piscicol proiectat va fi alimentat exclusiv de afluxul natural al acviferului freatic din zonă.

Alimentarea cu apă a iazului se face în mod permanent cu debitele preluate din freatic prin circulaţia acviferului subteran, care face obiectul avizului care va fi solicitat de la A.N. Apele Române – Administrația Bazinală de Apă Siret.

Pentru asigurarea cantităţii de apă necesară funcţionării, alimentarea cu apă pentru umplerea, primenirea şi completarea apei se va face din pânza freatică.

Suprafaţa luciului de apă va fi de de 5358 mp conform Studiul Hidrogeologic realizat de S.C. GEOTECHNIK SVIS S.R.L..

Adâncimea medie a acumulării va fi de 2,5 m, iar volumul de apă, la NNR - va fi de 13395 mc.

Suprafaţa maximă iazului va coincide cu suprafaţa iazului la nivelul normal de retenție. Cantitatea de agregate care urmează a fi excavate a fost defalcată pe 3 ani, volumele exploatate anual vor fi cele aprobate de ANRM prin permisul de exploatare.

Pe perioada efectuării excavaţiilor vor fi luate toate măsurile pentru a se preveni surparea taluzelor şi alunecările de teren.

În perioada excavaţiilor pe suprafaţa amplasamentului nu vor fi realizate construcţii.

Vor fi amenajate numai drumuri de exploatare în interiorul amplasamentului care să asigure accesul autobasculantelor până la zona de încărcare a materialelor excavate.

Pe suprafaţa propusă pentru implementarea proiectului nu vor exista suprafeţe betonate pentru gararea mijloacelor de transport, acestea fiind parcate, după finalizarea programului de lucru zilnic, pe un amplasament al beneficiarului din zona proiectului.

Pe tot parcursul proiectului se va urmări respectarea adâncimii de excavare, asigurarea stabilităţii taluzelor. Se vor borna colţurile panoului de excavare anual.

În perioadele cu precipitaţii importante şi în cele de îngheţ, nu se excavează.

***Lucrări de prelucrare***

Agregatele minerale excavate vor fi transportate şi sortate în Staţii de sortare – spălare.

***Protecţia zăcământului***

Pentru a asigura stabilitatea taluzului pe perioada lucrărilor de excavație se va menţine un unghi de taluz de 1:1,5, taluz pe care vor fi realizate lucrări de terasare precum şi de stabilizare.

Pentru a evita poluarea, zăcămintele de pe amplasament şi din zonă, cu uleiuri şi hidrocarburi rezultate din funcţionarea defectuoasă a utilajelor sau autocamioanelor vor fi luate următoarele măsuri:

* vor fi utilizate numai utilaje terasiere şi autocamioane cu inspecţiile tehnice efectuate la zi;
* personalul care deserveşte utilajele va verifica buna funcţionare a acestora şi va anunţa imediat eventualele defecţiuni;
* utilajele defecte vor fi îndepărtate de pe suprafaţa amplasamentului;
* nu se vor realiza intervenţii de întreţinere şi reparare a utilajelor şi autocamioanelor pe suprafaţa amplasamentului.

Activitatea de piscicultura desfăşurată presupune:

* obținerea materialului de populare – puiet;
* creșterea și dezvoltarea materialului piscicol de un an și doi ani;
* comercializarea peștelui
* anual, primăvara , se poluează cu următoarele specii de peşte :
* 20% crap (*Cyprinus carpio*),
* 10% caras (*Carassius gibelio*)
* 20% speciile fitoplanctonofage (10% fitofag şi 10% novac)
* 15% lopătar (*Polyodon spathula*)
* 25% șalău (*Sander lucioperca*)
* 10% raci.

Speciile de pești cu care va fi populat iazul piscicol nu sunt specii invazive conform:

* Regulamentului (UE) nr. 1143/2014 al Parlamentului European și al Consiliului din 22 octombrie 2014 privind prevenirea și gestionarea introducerii și răspândirii speciilor alogene invazive;
* Regulamentului de punere în aplicare (UE) 2016/1141 al Comisiei din 13 iulie 2016 de adoptare a unei liste a speciilor alogene invazive de interes pentru Uniune în temeiul Regulamentului (UE) nr. 1143/2014 al Parlamentului European și al Consiliului. În legislația;
* REGULAMENTUL DE PUNERE ÎN APLICARE (UE) 2017/1263 AL COMISIEI din 12 iulie 2017 de actualizare a listei speciilor alogene invazive de interes pentru Uniune stabilite prin Regulamentul de punere în aplicare (UE) 2016/1141 al Comisiei, în temeiul Regulamentului (UE) nr. 1143/2014 al Parlamentului European și al Consiliului;
* REGULAMENTUL DE PUNERE ÎN APLICARE (UE) 2019/1262 AL COMISIEI din 25 iulie 2019 de modificare a Regulamentului de punere în aplicare (UE) 2016/1141 pentru actualizarea listei speciilor alogene invazive de interes pentru Uniune.

De asemeni speciile propuse pentru popularea iazului nu se regăsesc nici în lista speciilor invazive de interes pentru Uniune din România prezentată pe pagina web a proiectului Managementul adecvat al speciilor invazive din România în conformitate cu regulamentul UE 114/2014 referitor la prevenirea și gestionarea introducerii și răspândirii speciilor alogene invazive.

Pentru obţinerea sporurilor de creştere, se vor distribui furaje combinate ce au în componenţă şrot de soia, şrot de floarea soarelui, porumb măcinat şi orz măcinat.

Pentru dezinfecţia iazului, se vor folosi substanţe organofosforice care nu afecteazã mediul, agreate de ***Direcţia Sanitar Veterinară Iași***.

Pe parcursul perioadei de creştere, vor fi monitorizaţi în permanenţã paremetrii fizico- chimici ai apei, precum şi starea de sănătate a peştelui.

Supravegherea calităţii apelor se realizează prin urmărirea unui complex de indicatori:

* + - indicatori chimici;
    - indicatori fizico-chimici;
    - indicatori biologici;

Raportat la reţeaua hidrografică, perimetrul de exploatare pentru execuția iazului piscicol proiectat se află în albia indundabilă a râului Siret, mal stâng.

Amplasamentul proiectului este situat în interiorul siturile Natura 2000 *ROSPA0072 Lunca Siretului Mijlociu* și *ROSCI0378 Râul Siret între Pașcani și Roman*

Conform *Certificatului de urbanism nr. 15 din 08.09.2022* emis de Primaria Comunei Butea, terenul luat în studiu are destinația și folosința actuală de teren arabil. Destinația propusă este de amenajare piscicolă – iaz

*Realizarea proiectului* propune lucrări de excavare, în perimetrul a două situri Natura 2000. Astfel, cel mai important impact potențial este reprezentat de perturbarea vecinătăților în timpul execuției lucrărilor și a funcționării proiectului.

Lucrarile pentru refacerea amplasamentului in zona afectata de executia investitiei vor consta in gestionarea stratului rezultat de la decopertarea suprafetei supusa amenajarii iazului piscicol cu care se va face nivelarea terenului. Stratul vegetal va fi folosit la acoperirea taluzelor amenajarii in vederea inierbarii acestora. Lucrarile de refacere a mediului vor respecta Planul si Proiectul tehnic de refacere a mediului.

*b) Cumularea cu alte proiecte existente si/sau aprobate -* Nu este cazul

c) utilizarea resurselor naturale ăn special a solului, a terenurilor, a apei și a biodiversității – resursele naturale utilizate în construcție vor fi: sterilul (argila nisipoasă) și solul vegetal, rezultate din decopertarea balastului, iar pentru funcționare se va utiliza apa din pânza freatică. Apa necesară amenajării piscicole va fi cea din pânza freatică și din precipitații, apa reciclându-se continuu și consecvent cu viteza și sensul de circulație a apei din freatic. Alimentarea lacului se va face natural;

d) Producţia de deşeuri:

* managementul deșeurilor se va realiza conform prevederilor legale în vigoare, fără a afecta calitatea factorilor de mediu naturali, respectiv fără a pune în pericol sănătatea populației.

Deșeul inert reprezentat decopertă/sol vegetal - cod 01.01.02 este depozitat temporar pe amplasament până la avansul lucrărilor de exploatare, după care este folosit integral la refacerea terenului prin așternere, nivelare și compactare. Deșeurile menajere cod 20.03.01 generate pe amplasament, sunt colectate și preluate de operatorul zonal pe baza contractului încheiat. Pe amplasament nu vor exista instalații de gestionare a deşeurilor din industria extractivă conform H.G. nr. 856/2008 privind gestionarea deşeurilor din industriile extractive;,

e) emisiile poluante, inclusiv zgomotul şi alte surse de disconfort:

* vor fi generate de utilajele şi mijloacele de transport, pe perioada de realizare a proiectului; în zona amplasamentului nu sunt locuinţe;
* autovehiculele şi utilajele folosite pentru executarea lucrărilor, vor respecta condiţiile impuse prin verificările tehnice periodice în vederea reglementării din punct de vedere al emisiilor gazoase în atmosferă ;

**2. Localizarea proiectului**

2.1. utilizarea existentă a terenului – teren agricol, Folosința actuală a terenului: agricol

2.2. relativa abundenţă a resurselor naturale din zonă, calitatea şi capacitatea regenerativă a acestora – Nu este cazul

2.3.capacitatea de absorbţie a mediului, cu atenţie deosebită pentru:

a) zonele umede – nu este cazul

b) zone costiere – nu este cazul

c) zonele montane şi cele împădurite – nu este cazul;

d) arii naturale protejate de interes național, comunitar, internațional – *ROSPA0072 Lunca Siretului Mijlociu* și *ROSCI0378 Râul Siret între Pașcani și Roman*

e) ariile clasificate sau zonele protejate prin legislaţia în vigoare, cum sunt: -

f) zonele de protecţie speciale- Nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) ariile dens populate - nu este cazul;

i) peisajele cu semnificaţie istorică, culturală şi arheologică – nu este cazul

3. Tipurile și caracteristicile impactului potenţial

a) Importanța și extinderea spațială a impactului: nu se cunoaşte în această etapă, este necesar un

studiu mai aprofundat, cum este cel de evaluare a impactului asupra mediului și asupra corpurilor de apă

b) Natura impactului: nu se cunoaşte în această etapă, este necesar un

studiu mai aprofundat, cum este cel de evaluare a impactului asupra mediului și asupra corpurilor de apă

c) Natura transfrontiera a impactului: lucrarile propuse nu au efecte transfrontaliere

d) Intensitatea și complexitatea impactului: în perioada de execuție a proiectului, lucrările prevăzute în acesta pot deveni surse de poluare, impactul asupra factorilor de mediu fiind semnificativ

e) probabilitatea impactului: pe perioada de implementare și de exploatare a proiectului posibil semnificativ

f) Debutul, durata, frecvența și reversibilitatea impactului: impactul lucrărilor asupra factorilor de mediu va debuta odată cu începerea execuției lucrărilor și se va manifesta pe toată durata realizării acestora respectiv pe perioada de exploatare a acestuia

g) cumularea impactului cu impactul altor proiecte existente și/sau aprobate: nu este cazul

h) Posibilitatea de reducere efectivă a impactului: nu poate fi cuantificat în această etapă

II. Motivele pe baza cărora s-a stabilit necesitatea efectuării evaluării adecvate sunt următoarele:

1. Pierdere directă prin reducere suprafeței acoperite de habitat, ca urmare a distrugerii sale fizice: Da – schimbarea habitatului, pe o suprafață de 0,56 ha, din zone agricole importante pentru păsări în zonă umedă, respectiv iaz,

2. Pierderea habitatului de reproducere, de hrănire, de odihnă ale speciilor: Nu – proiectul prevede o schimbare a habitatului, pe o suprafață de 0,56 ha, din zone agricole importante pentru păsări în zonă umedă, respectiv iaz, ceea ce va determina schimbări în dinamica populațiilor de păsări în principal.

3. Alterare/degradare prin deteriorarea calității habitatului, care conduce la o abundență redusă a speciilor caracteristice sau la modificarea structurii biocenozei (componența speciilor):

Da – temporar și parțial: în urma executării lucrărilor prevăzute de proiect, se va produce temporar o deteriorare a calității habitatului, dar în același timp și o schimbare de habitat pe suprafața de 0,65 ha, ceea ce va conduce la o modificare a structurii biocenozei (componența speciilor), respectiv o reducere a suprafeței de habitat agricol important pentru speciile carcateristice de păsări înscrise în formularul standard al ROSPA0072; în același timp, va crește suprafața habitatelor de zone umede, importante pentru speciile caracteristice din ROSCI0378 și ROSPA0072.

4. Alterare/degradare prin deteriorarea habitatelor de reproducere, de hrănire, de odihnă ale speciilor: Da – temporar și parțial: în urma executării lucrărilor prevăzute de proiect, se va produce temporar o deteriorare a calității habitatului de reproducere, de hrănire, de odihnă pentru speciile carcateristice zonelor agricole, precum și o creștere suprafeței de zone umede, importante pentru speciile caracteristice din ROSCI0378 și ROSPA0072.

5. Perturbare prin schimbarea condițiilor de mediu existente: strămutări ale exemplarelor speciilor, modificări comportamentale ale speciilor: Da – se vor produce perturbări temporare ale activității speciilor de păsări pe perioada execuției lucrărilor, iar schimbarea destinației terenului va produce pe suprafața de 0,56 ha o schimbare de habitat, implicit o schimbare în dinamica populațiilor de specii caracteristice.

6. Fragmentare prin crearea de bariere fizice sau comportamentale în habitatele conectate din punct de vedere fizic sau funcțional sau prin împărțirea acestora în fragmente mai mici și mai izolate:

Nu – planul nu prevede lucrări care să aibă ca efect crearea de bariere fizice sau comportamentale.

7. Reducerea efectivelor populaționale ca urmare a mortalității directe generate de PP sau ca urmare a celorlalte forme de impact: Nu – nu se vor produce mortalități directe.

8. Alte impacturi indirecte prin modificarea indirectă a calității mediului: Nu au fost identificate alte forme de impact.

9. Incertitudini identificate:

1. Efectele generate de lucrările prevăzute de proiect pot provoca deteriorări temporare, parțiale și

reversibile, precum și schimbări ireversivine ale unor suprafețe de habitate importante pentru speciile caracteristice din *ROSCI0378* și *ROSPA0072*, ce implică reducerea suprafeței de habitat agricol și creșterea suprafeței de zone umede, însă efectele nu pot fi cuantificate în acest stadiu.

1. Lipsa unui plan de management pentru *ROSCI0378*, implicit a unor studii detaliate recente

generează incertitudini privind distribuția prezentă și viitoare a speciilor, precum și starea de conservare prezentă și viitoare a speciilor caracteristice din ROSCI0378 și ROSPA0072.

1. Nu este cunoscută localizarea spațială a presiunilor și amenințărilor identificate în formularele

standard și/sau planul de management.

1. Nu se cunosc în amănunt schimbările ce se pot produce, prin realizarea proiectului, în dinamica

populațiilor speciilor din ROSCI0378 și ROSPA0072.

**III. Motivele pe baza cărora s-a stabilit neefectuarea evaluării impactului asupra corpurilor de apă:**

Adresa Administrației Bazinale de Apă Siret, nr. 1645/CD/20.05.2024 prin care se comunică

decizia privind faptul că pentru proiectul propus nu este necesară elaborarea SEICA;

Justificarea deciziei: lucrările prezentate în documentația tehnică, raportate la starea corpului de apă râu Siret, nu produc modificări ale elementelor hidromorfologice și de calitate ale acestuia.

*Proiectul propus necesită parcurgerea etapei de definire a domeniului în vederea realizarii Raportului privind impactul asupra mediului* *și a Studiului de evaluare adecvată*.

Dispoziţii finale:

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

|  |  |
| --- | --- |
| DIRECTOR EXECUTIV, | |
| *ing. Galea TEMNEANU* | |
|  | |
| *ȘEF SERVICIU AVIZE, ACORDURI, AUTORIZAŢII,* | *ȘEF SERVICIU CALITATEA FACTORILOR DE MEDIU,* |
| *ing. Irina Ana SIMIONESCU* | *Ing. Geta IRIMIȚA* |
| INTOCMIT: ing. I. Simionescu | ÎNTOCMIT,  *Biolog Luminita ICONOMU* |